cyanic-selkie/wikianc huggingface dataset:
Α.Σ. Παπάγου (καλαθοσφαίριση ανδρών)
Πενταετία στην Α2 Εθνική (1999-2004)
Την επόμενη αγωνιστική περίοδο, 2000-01, οι ομάδες της Α2 Εθνικής ήταν και πάλι 14 στον αριθμό. Απέναντί τους ο Παπάγου σημείωσε 10 νίκες και 16 ήττες. Στην τελική κατάταξη τοποθετήθηκε στη 10η θέση, πάνω από τη ζώνη του υποβιβασμού. Σε ό,τι αφορά το Κύπελλο, στην 1η Αγωνιστική της Α' Φάσης νίκησε εντός έδρας τον Άλιμο με σκορ 84-71. Στον επόμενο αγώνα διπλασίασε τις νίκες επικρατώντας και του Δ.Α.Σ. Άνω Λιοσίων εκτός έδρας με σκορ 55-67. Εν τέλει γνώρισε την ήττα στην 3η Αγωνιστική εντός έδρας με σκορ 78-93 από τον Κ.Α.Ο.Δ..
Την επόμενη χρονιά, 2001-02, η απόδοση του συλλόγου ήταν ανάλογη. Κατέλαβε εκ νέου τη 10η θέση στη βαθμολογία της Α2 Εθνικής, έχοντας συγκεντρώσει 9 νίκες και 17 ήττες. Και πάλι απέφυγε τον υποβιβασμό, ενώ παρατηρήθηκε και ισοβαθμία με τον Ιωνικό Νικαίας (που τοποθετήθηκε χαμηλότερα). Στη διοργάνωση του Κυπέλλου ο Παπάγου αγωνίστηκε απευθείας στη Β' Φάση. Στην 1η Αγωνιστική νίκησε εντός έδρας με σκορ 84-79 την Ολύμπια Λάρισας και, κατόπιν, αποκλείστηκε στη 2η Αγωνιστική με σκορ 75-69 από την Α.Γ.Ε. Χαλκίδα.
Την αγωνιστική περίοδο 2002-03 η ομάδα βελτίωσε τις επιδόσεις της σκαρφαλώνοντας στην 8η θέση της τελικής βαθμολογίας της Α2 Εθνικής. Αναλυτικότερα είχε απολογισμό 13 νίκες και 13 ήττες, ενώ τοποθετήθηκε χαμηλότερα από το Γυμναστικό Λάρισας με τον οποίο είχε ισοβαθμίσει. Η παρουσία της στο Κύπελλο ήταν πληθωρική τη χρονιά αυτή, αφού έλαβε μέρος σε 4 παιχνίδια της Α' Φάσης και ένα παιχνίδι της Β' Φάσης. Στην Α' Φάση απέκλεισε σε εντός έδρας αγώνες διαδοχικά το Αιγάλεω (93-87), τον Πανελευσινιακό (98-78), τον Ιωνικό Νικαίας (94-69) και τον Ηλυσιακό (85-78). Την πορεία του ανέκοψε τελικά ο μετέπειτα φιναλίστ Άρης Θεσσαλονίκης που επικράτησε στην έδρα του με σκορ 75-67.
Η επόμενη χρονιά, 2003-04, ήταν μια από τις χειρότερες στην ιστορία του Παπάγου, αγωνιστικά και ψυχολογικά, που ουσιαστικά έκλεισε την εποχή ακμής του συλλόγου. Έχοντας πετύχει μόλις 6 νίκες σε 26 αγώνες, τερμάτισε στη 14η και τελευταία θέση της βαθμολογικής κατάταξης. Ισοβάθμισε με το 13ο Ιωνικό Νικαίας, ενώ αμφότερες οι ομάδες υποβιβάστηκαν στη Β' Εθνική. Σε ό,τι αφορά το Κύπελλο, ξεκίνησε ευοίωνα την πορεία του με εντός έδρας νίκη επί της Ολύμπιας Λάρισας με σκορ (84-83). Στη 2η Αγωνιστική, ωστόσο, ηττήθηκε στην έδρα του από τη Νήαρ Ηστ με σκορ 84-86 και αποκλείστηκε από τη συνέχεια.
Διάστημα αγωνιστικής παρακμής (2004-2010)
Την αγωνιστική περίοδο 2004-05 ο Παπάγου δεν κατάφερε να συνέλθει από το σοκ του υποβιβασμού, πραγματοποιώντας κακή πορεία για δεύτερη συνεχόμενη χρονιά, κάτι που οδήγησε σε νέο υποβιβασμό. Αναλυτικότερα, πετυχαίνοντας μόλις 3 νίκες σε 26 αγώνες κατετάγη στη 13η και προτελευταία θέση της τελικής κατάταξης της (ενιαίας τότε) Β' Εθνικής Κατηγορίας. Για το θεσμό του Κυπέλλου Ελλάδος έλαβε μέρος σε έναν αγώνα της Α' Φάσης, όπου και ηττήθηκε με σκορ 88-64 από το Αιγάλεω.
Την επόμενη χρονιά, 2005-06, ο σύλλογος αποτέλεσε τη μία από τις 14 ομάδες που συγκρότησαν το 2ο Όμιλο Νότου της Γ' Εθνικής. Στο πλαίσιο αυτό ολοκλήρωσε τις αγωνιστικές του υποχρεώσεις έχοντας συγκεντρώσει 16 νίκες και 10 ήττες. Σαν αποτέλεσμα βρέθηκε στην 6η θέση της τελικής κατάταξης και παρέμεινε χωρίς προβλήματα στην Κατηγορία. Η αγωνιστική περίοδος 2006-07 ήταν σε ό,τι αφορά το τελικό αποτέλεσμα ακριβώς ίδια με την προηγούμενη, με τη μόνη διαφορά ότι η ομάδα του Παπάγου εντάχθηκε στον 1ο Όμιλο Νότου. Και πάλι η τελευταία δεν αντιμετώπισε τον κίνδυνο υποβιβασμού.
Η κατάσταση έγινε δυσμενής την επόμενη χρόνια, 2007-08, όταν ο σύλλογος περιορίστηκε στο να συλλέξει 6 νίκες σε 20 αγώνες. Τον 1ο Όμιλο Νότου είχαν συγκροτήσει 14 ομάδες, με εκείνη του Παπάγου να κατατάσσεται 11η στον τελικό βαθμολογικό πίνακα. Η παραμονή επετεύχθη με τεχνητή ανάσα, την απορρόφηση του τμήματος καλαθοσφαίρισης του Γκυζιακού (που είχε καταταγεί 2ος στον ίδιο Όμιλο).
Το επόμενο φθινόπωρο ο Παπάγου επέστρεψε στα γήπεδα του 1ου Ομίλου Νότου, που διοργανώθηκε και πάλι με τη συμμετοχή 14 συλλόγων. Ο απολογισμός της χρονιάς 2008-09 ήταν 13 νίκες και 13 ήττες χωρίς να παρατηρηθεί ισοβαθμία. Στην τελική κατάταξη βρέθηκε στην ασφαλή 8η θέση, ανανεώνοντας την παρουσία του στη Γ' Εθνική και για την επόμενη χρονιά.
Η αγωνιστική περίοδος 2009-10 ήταν κομβική στην πορεία του συλλόγου, με την αρνητική έννοια, αφού μετά την ολοκλήρωσή της ο Παπάγου έπεσε στα τοπικά Πρωταθλήματα μετά από 26 χρόνια. Στην τελική βαθμολογία βρέθηκε στη 10η θέση, που ήταν όμως αρκετά χαμηλή ώστε να οδηγήσει στον υποβιβασμό του. Σημειώνεται πως παρατηρήθηκε τριπλή ισοβαθμία μεταξύ του Τήρωνα Αγίων Θεοδώρων, του Παπάγου και του Εθνικού Παλαιού Φαλήρου, που είχαν συλλέξει ο καθένας 11 νίκες και 15 ήττες.
Σύντομη παραμονή στο τοπικό (2010-2012)
Το τοπικό Πρωτάθλημα της Α' Κατηγορίας Ανδρών που διοργανώνει η Ε.Σ.Κ. Αττικής φιλοξένησε την ομάδα του Παπάγου για δύο χρονιές, προτού αυτή κατορθώσει να κερδίσει λίγο από το χαμένο έδαφος. Τη διετία αυτή την καθοδήγηση της ομάδας από τον πάγκο είχε ο Νότης Κονδύλης.
Χρήστος Αθανίτης
Ο Χρήστος Αθανίτης (29 Νοεμβρίου 1921 - 27 Ιουλίου 2004) του Νικολάου, ήταν Έλληνας δικηγόρος και πολιτικός. Υπηρέτησε ως βουλευτής από το 1961 ως το 1963.
Α.Σ. Παπάγου (καλαθοσφαίριση ανδρών)
Σύντομη παραμονή στο τοπικό (2010-2012)
Την επόμενη χρονιά, 2011-12, οι «Στρατηγοί» βελτιώθηκαν αγωνιστικά, σκαρφαλώνοντας μέχρι την 3η θέση της τελικής βαθμολογίας για την Κανονική Περίοδο. Αναλυτικότερα ο σύλλογος κατάφερε να συγκεντρώσει 18 νίκες και 8 ήττες, ενώ ήταν ο ευνοημένος τριπλής ισοβαθμίας με τις ομάδες του Κορωπίου και του Ζωγράφου. Επόμενο βήμα ήταν τα Play-Offs, όπου ο Παπάγου διασταυρώθηκε με πλεονέκτημα έδρας με το 4ο Κορωπί. Η σειρά θα κρινόταν στις 3 νίκες, λαμβάνοντας υπόψη και το γεγονός ό,τι οι δύο ομάδες βρίσκονταν ήδη στο 1-1 από την Κανονική Περίοδο. Στον πρώτο μεταξύ τους αγώνα ο Παπάγου πήρε το προβάδισμα με σκορ 70-60. Στη συνέχεια το Κορωπί ισοφάρισε στην έδρα του με σκορ 68-48. Τελικά ο Παπάγου κατάφερε να πάρει την πρόκριση με σκορ 72-70 σε ένα παιχνίδι στην έδρα του που κρίθηκε στα τελευταία του λεπτά. Η σειρά των τελικών διοργανώθηκε με τις ίδιες προϋποθέσεις, με το πλεονέκτημα έδρας να ανήκει στην αντίπαλη ομάδα, το Γαλάτσι. Στα πρώτα δύο παιχνίδια καθεμία από τις ομάδες κέρδισε στην έδρα της (71-64, 76-53) φέρνοντας τη σειρά σε πέμπτο παιχνίδι. Στο καθοριστικό παιχνίδι χαμογέλασε ο Παπάγου που κατάφερε να επικρατήσει στην αντίπαλη έδρα με σκορ 65-71 και να πάρει το δεύτερο εισιτήριο της χρονιάς για τη Γ' Εθνική Κατηγορία.
Καταλυτικής σημασίας στην ανάκαμψη της ομάδας θεωρείται η επιστροφή σε αυτήν ενός παίκτη-σημαία, του Μιχάλη Υφαντή, που συσπείρωσε ξανά τους φίλους της ομάδας αυξάνοντας την παρουσία τους στους εντός έδρας αγώνες. Ο Υφαντής, που μεσουρανούσε τη δεκαετία του '90, αγωνίστηκε στην ομάδα μέχρι το Μάιο του 2016, οπότε και είχε κλείσει τα 44 του χρόνια.
Επιστροφή στις μικρές εθνικές (2012-2017)
Η επάνοδος της ομάδας του Παπάγου στις εθνικές κατηγορίες έλαβε χώρα την αγωνιστική περίοδο 2012-13, οπότε και ξεκίνησε η προσπάθεια αναγέννησης του πάλαι πότε κραταιού συλλόγου. Εντάχθηκε στο 2ο Όμιλο Νότου της Γ' Εθνικής, τον οποίο συνέθεσαν εκείνη τη χρονιά 11 ομάδες. Ο απολογισμός του Παπάγου κατά τη λήξη της αγωνιστικής δράσης ήταν 12 νίκες και 8 ήττες, κάτι που επαρκούσε για να τον φτάσει μέχρι την 5η θέση της τελικής κατάταξης. Το Φεβρουάριο του 2013 ολοκληρώθηκε η τετραετής συνεργασία της ομάδας με τον προπονητή Νότη Κονδύλη. Την υπόλοιπη χρονιά την τεχνική ηγεσία ανέλαβε ο Ντίνος Καλαμπάκος.
Την επόμενη χρονιά, 2013-14, ο σύλλογος πραγματοποίησε το μεγάλο βήμα της ανόδου, παρόλο που δεν κατέκτησε τον τίτλο του Πρωταθλητή. Συγκεκριμένα, στα πλαίσια του 1ου Ομίλου Νότου αυτή τη φορά, συγκέντρωσε 18 νίκες και 6 ήττες. Σαν αποτέλεσμα τερμάτισε στη 2η θέση της κατάταξης, πίσω από τον πρωτοπόρο Προμηθέα Πατρών, που είχε τρεις νίκες περισσότερες. Η θέση αυτή εξασφάλιζε την απευθείας άνοδο στη Β' Εθνική χωρίς να χρειαστεί αγώνας μπαράζ. Παραγωγικότερος σκόρερ της ομάδας την περίοδο αυτή ήταν ο Νίκος Μίχαλος. Καθήκοντα πρώτου προπονητή είχε ο παλαιός παίκτης του Παπάγου, Δημήτρης Παγίδας, από το Μάιο μέχρι το Δεκέμβριο του 2013,  οπότε και αντικαταστάθηκε από το Σάββα Συμεωνίδη.
Την περίοδο 2014-15 ο σύλλογος δεν περιορίστηκε στην προσπάθεια παραμονής στην κατηγορία που μόλις είχε ανέβει, αλλά κατάφερε να σκαρφαλώσει μέχρι την 6η θέση (στον Όμιλο Νότου όπου έλαβαν μέρος 14 σύλλογοι). Η συγκομιδή των παικτών ήταν 15 νίκες και 11 ήττες, χωρίς να παρατηρηθεί ισοβαθμία με άλλη ομάδα. Την καλύτερη επίδοση στο σκοράρισμα είχε για λογαριασμό του συλλόγου ο Βαγγέλης Τσιάκας, ενώ ο Συμεωνίδης παρέμεινε στον πάγκο της ομάδας από την αρχή μέχρι το τέλος της περιόδου.
Την επόμενη χρονιά, 2015-16, οι προκλήσεις ήταν μεγαλύτερες για την ομάδα καθώς τον Όμιλο Νότου της Β' Εθνικής συνέθεσαν 16 σύλλογοι, ενώ υποβιβάζονταν 5. Στο πλαίσιο αυτό οι «Στρατηγοί» κατάφεραν να είναι αποτελεσματικοί, συγκεντρώνοντας 15 νίκες και ισάριθμες ήττες. Την ίδια επίδοση είχαν επίσης το Κορωπί και ο Φιλαθλητικός Ζωγράφου, εντούτοις βάσει των επόμενων κριτηρίων κατάταξης την υπεροχή είχε ο Παπάγου, ο οποίος και έκλεισε τη χρονιά στην 7η θέση της τελικής βαθμολογίας. Τους περισσότερους πόντους σημείωσε τη χρονιά αυτή για λογαριασμό της ομάδας ο Περικλής Δορκοφίκης. Σε ό,τι αφορά το θέμα του προπονητή, αυτό εξελίχθηκε σε ένα είδος περιπέτειας για το σύλλογο που άλλαξε τη χρονιά αυτή τέσσερις: το Λευτέρη Καλογήρου (μέχρι το Νοέμβριο), το Νίκο Καραγιάννη (μέχρι το Δεκέμβριο), τον Κώστα Οικονομάκη (για δύο εβδομάδες) και τον Κυριάκο Πουλίδη (από τον Ιανουάριο μέχρι το Μάιο). Σημειώνεται πως στην αρχή της χρονιάς ο σύλλογος είχε λάβει μέρος και σε έναν αγώνα για την Ε' Φάση του Κυπέλλου Ε.Σ.Κ.Α. στον οποίο και γνώρισε την ήττα από το Γ.Σ. Αμαρουσίου με σκορ 65-63.
Οι οργανωτικές λεπτομέρειες της Β' Εθνικής δεν άλλαξαν για την περίοδο 2016-17. Στο ανταγωνιστικό πλαίσιο των 16 συλλόγων συγκέντρωσε 20 νίκες και 10 ήττες, όσες και ο Πανερυθραϊκός. Στην τελική βαθμολογική κατάταξη βρέθηκε στην 3η θέση, αποτυγχάνοντας να πάρει εισιτήριο ανόδου στην Α2 Εθνική. Ωστόσο, συμμετείχε σε αγώνα κατάταξης απέναντι στην ομάδα που κατέλαβε την αντίστοιχη θέση στον Όμιλο Βορρά, τον Ερμή Αγιάς, προκειμένου να καθοριστεί ποια ομάδα θα είχε προτεραιότητα ανόδου σε περίπτωση που προέκυπταν κενές θέσεις εκτός προγράμματος. Στο παιχνίδι αυτό οι «Στρατηγοί» επικράτησαν με σκορ 77-73. Πράγματι, στα τέλη Ιουνίου η Ομοσπονδία ανακοίνωσε την άνοδό τους, αντικαθιστώντας τον Αίολο Αστακού που αποχώρησε εθελοντικά. Τη χρονιά αυτή, ο σέντερ της ομάδας, Γιάννης Κακιούζης, ολοκλήρωσε τη χρονιά με 593 πόντους, περισσότερους από κάθε άλλο αθλητή της κατηγορίας. Την ίδια περίοδο το σωματείο δήλωσε, επίσης, συμμετοχή στο Κύπελλο Ανδρών Αττικής. Στα πλαίσια της Ε' Φάσης, όπου και ξεκίνησε, επικράτησε της Νίκης Αμαρουσίου με σκορ 49-70. Στη συνέχεια απέκλεισε και τα Μελίσσια με σκορ 57-63. Στη συνέχεια, ωστόσο αποχώρησε από τη διοργάνωση. Το Μάιο του 2016 προσελήφθη στο πόστο του πρώτου προπονητή ο Κώστας Σορώτος, ο οποίος παρέμεινε σε ολόκληρη τη διάρκεια της χρονιάς.
Αγωνιστική περίοδος 2017-2018
μικρογραφία|350px|δεξιά|Το Κλειστό Γυμναστήριο Παπάγου, γνωστό ως «Σαλούν», ιστορική έδρα του συλλόγου.Κατά την αγωνιστική περίοδο 2017-18, ο Α.Σ. Παπάγου έλαβε μέρος στο Πρωτάθλημα της Α2 Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης. Ειδικότερα το Πρωτάθλημα διεξήχθη με έναν κοινό για όλες τις ομάδες Όμιλο τον οποίο συγκρότησαν 16 στο σύνολο. Στο ανταγωνιστικό αυτό πλαίσιο, ο σύλλογος συγκέντρωσε 11 νίκες και 19 ήττες, όσες και το Μαρούσι. Στην τελική βαθμολογική κατάταξη βρέθηκε χαμηλότερα από αυτό, στη 13η θέση, αναλαμβάνοντας την υποχρέωση να υπερασπιστεί την παραμονή του στην Κατηγορία μέσω της διαδικασίας των Play-outs. Στη Φάση αυτή αναμετρήθηκε δύο φορές με το Μαρούσι με μειονέκτημα έδρας, γνωρίζοντας την ήττα και στους δύο αγώνες: 71-62 εκτός έδρας και 72-74 εντός έδρας. Από τη στιγμή που η σειρά κρινόταν στις τρεις νίκες και οι δύο ομάδες μετέφεραν από μία νίκη από την Κανονική Περίοδο ο Παπάγου βρέθηκε πίσω με 1-3 και επέστρεψε στην αμέσως χαμηλότερη Κατηγορία το επόμενο φθινόπωρο.
Παραγωγικότερος σκόρερ της Κανονικής Περιόδου αναδείχθηκε ο Πέτρος Μελισσαράτος (491 πόντοι σε 29 αγώνες, 16,93 κατά μ.ό.), ενώ τον ακολούθησε ο Πάνος Φιλιππάκος (307 πόντοι σε 25 αγώνες, 12,28 κατά μ.ό.). Ο Μελισσαράτος πρώτευσε επίσης σε δύο στατιστικούς πίνακες για το σύνολο των αθλητών της Α2 Εθνικής: είχε τη μεγαλύτερη συγκομιδή από όλους σε Ριμπάουντ (289 σε 29 αγώνες, 9,96 κατά μ.ό.) και σε Κοψίματα (57 σε 29 αγώνες, 1,96 κατά μ.ό.).
Την περίοδο αυτή το σωματείο επέστρεψε μετά από 13 χρόνια στο θεσμό του Κυπέλλου Ελλάδος. Ξεκίνησε από τη 2η Αγωνιστική της Α' Φάσης όπου νίκησε το Χαρίλαο Τρικούπη Μεσολογγίου με σκορ 69-71. Στην 3η Αγωνιστική έχασε μακρυά από την έδρα του με σκορ 75-60 από την Καβάλα και αποκλείστηκε.
Έδρα του συλλόγου είναι το Κλειστό Γυμναστήριο Παπάγου, γνωστό ως «Σαλούν», χωρητικότητας 800 θέσεων. Πρόεδρος του διοικητικού συμβουλίου είναι ο Αναστάσιος Καϊμάκης. Καθήκοντα πρώτου προπονητή διατηρούσε μέχρι το Δεκέμβριο ο Κώστας Σορώτος, τον οποίο και διαδέχθηκε μέχρι το καλοκαίρι ο Σάββας Κατσούνης. <!-- Το ρόστερ της ομάδας του Παπάγου για την περίοδο 2016-17 συνέθεσαν οι παρακάτω αθλητές:
-->
Εξωτερικοί σύνδεσμοι
Καλαθοσφαιριση Ανδρων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α. Κατηγορία:Ιδρύσεις ομάδων καλαθοσφαίρισης το 1976
Σταματίνα Τσιμτσιλή
Η Σταματίνα Τσιμτσιλή (Αθήνα, 31 Μαΐου 1982) είναι Ελληνίδα δημοσιογράφος και παρουσιάστρια.
Πλασίντολ Ντόμπριτς
Το Πλασίντολ ή Πλασί Ντολ (βουλγαρικά : Плачидол, Плачи дол) είναι χωριό της βορειοανατολικής Βουλγαρίας στην Επαρχία του Ντόμπριτς, και στην ιστορική περιοχή της Νότιας Δοβρουτσάς, διοικητικά ανήκει στον Δήμο Ντόμπριτς. Απέχει 3 χλμ, νοτιοανατολικά, της πόλης του Ντόμπριτζ, 50 χλμ Από τη Βάρνα, 25 χλμ από το Μπαλτσίκ και 32 χλμ από την Αλμπένα.
Ιστορία
Στο χωριό αρχαιολογικές ανασκαφές έχουν φέρει στο φως νεκρόπολη της εποχής του χαλκού, διασώθηκαν τέσσερις επιτύμβιες στήλες με μορφές αντρών, βρίσκονται σήμερα στο Μουσείο της Βάρνας, και άρμα που χρονολογείται στις αρχές της 3ης χιλιετίας π.Χ. . Το Πλασίντολ επί οθωμανικής κυριαρχίας είχε δύο ονόματα, διότι ήταν χωρισμένο στα δύο, το ένα ήταν το Αλάχκοϊ και το άλλο ήταν το Γενίακλαρ. Κατά τη διάρκεια της ρουμανικής διοίκησης, 1913-1940, το χωριό ονομάστηκε Αλί Γιοβάρι και διοικητικά ανήκε στην Επαρχία Καλιάκρας.
Αθλητισμός
Το 2013, δημιουργήθηκε ο σύλλογος Φ.Κ. Ίντερ Πλασίντολ που αγωνίζεται στις ερασιτεχνικές κατηγορίες στο γήπεδο του Ντόμπριτς.
Παραπομπές
Κατηγορία:Χωριά της Επαρχίας Ντόμπριτς Κατηγορία:Δήμος Ντόμπριτς
Σταματίνα Τσιμτσιλή
Πρώτα χρόνια
Γεννήθηκε στην Αθήνα το 1982 όπου και μεγάλωσε. Τελειώνοντας το σχολείο, ξεκίνησε να σπουδάζει δημοσιογραφία στο ANT1 MediaLab και αποφοίτησε λίγα χρόνια μετά. Το 2000, ξεκίνησε να εργάζεται στο τμήμα ειδήσεων του Μακεδονία TV όπου ασχολούνταν με το διεθνές ρεπορτάζ. Από το 2002 μέχρι το 2005 δούλεψε στον μουσικό τηλεοπτικό σταθμό MAD TV όπου παρουσίαζε εκπομπές μουσικού και lifestyle περιεχομένου.
Βιογραφικό
Από το Μάρτιο του 2014 μέχρι σήμερα παρουσιάζει την πρωινή infotainment εκπομπή "Happy Day στον Alpha".
Στις 11 Οκτωβρίου 2018 βραβεύτηκε από τη Σχολή Δημοσιογραφίας και Τηλεόρασης New Media Studies του Σταμάτη Μαλέλη.
Προσωπική ζωή
Από τις 25 Ιουνίου 2011 είναι παντρεμένη με τον ποινικολόγο Θέμη Σοφό. Έχουν αποκτήσει τρία παιδιά, τη Νάγια, τη Μαίρη και τον Γιάννη. Κατοικούν στην Αγία Παρασκευή Αττικής.
Παραπομπές
Κατηγορία:Ελληνίδες δημοσιογράφοι Κατηγορία:Ελληνίδες τηλεπαρουσιάστριες
Χρήστος Αθανίτης
Σπουδές και δικηγορία
Γεννήθηκε το 1921. Εντάχθηκε στην Νεολαία του 1935, η οποία ανέπτυξε αντιστασιακή δράση και κατά την περίοδο της Κατοχής. Σπούδασε νομικά και σταδιοδρόμησε ως δικηγόρος.
Πολιτική σταδιοδρομία
Το 1961 εξελέγη βουλευτής Λευκάδας με την ΕΡΕ από την δεύτερη κατανομή.
Παραπομπές
Κατηγορία:Βουλευτές Λευκάδας Κατηγορία:Βουλευτές εκλεγμένοι με την ΕΡΕ
Λατίνος
Ο Λατίνος (Λατινική γλώσσα : Latinus), ήταν μία σημαντική μορφή στην Ελληνική μυθολογία και στην Ρωμαϊκή μυθολογία, σχετίζεται με ήρωες του Τρωικού Πολέμου όπως ο Οδυσσέας και ο Αινείας. Η εμφάνιση του στην Αινειάδα δεν έχει σχέση με την αντίστοιχη στην Ελληνική μυθολογία, η ομοιότητα ωστόσο των δύο χαρακτήρων μπορεί να οδηγήσει στο συμπέρασμα ότι ήταν το ίδιο πρόσωπο.
Ελληνική μυθολογία
Ο Ησίοδος στην Θεογονία γράφει ότι ο Λατίνος ήταν γιος του Οδυσσέα και της Κίρκης, βασίλευσε στον λαό των Τυρρηνών που ταυτίζονται με τους Ετρούσκους μαζί με τους αδελφούς του Αρδέα και Τηλέγονο. Οι μεταγενέστεροι συγγραφείς γράφουν ότι η μητέρα του ήταν η Πανδώρα και αδελφός του ο Γραικός. Η Θεογονία του Ησιόδου καταγράφει ότι ο Γραικός είχε τρεις αδελφούς Έλλην, Μάγνητας και Μακεδών, ο Έλλην ήταν πατέρας του Αιόλου, του Ξούθου, και του Δώρου.
Πηγές
Κατηγορία:Ρωμαϊκή μυθολογία Κατηγορία:Βασιλείς της Άλβα Λόνγκα
Γεώργιος Καγιάς
Ο Γεώργιος Καγιάς (1889-1948) ήταν Έλληνας δικηγόρος και πολιτικός, ο οποίος υπηρέτησε ως βουλευτής Ιωαννίνων.
Βιογραφικά στοιχεία
Απεβίωσε στις 4 Ιανουαρίου 1948.
Παραπομπές
Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Βουλευτές Ιωαννίνων
Ξενοφών Σγουρός
Ο Ξενοφών Σγουρός (19ος αιώνας - 23 Ιανουαρίου 1948) ήταν Έλληνας γιατρός και πολιτικός, που διατέλεσε πρώτος Δήμαρχος Σερρών μετά την απελευθέρωση της πόλης.
Το 1919 ανέλαβε δήμαρχος της πόλης, μέχρι το 1920.
Διετέλεσε πρόεδρος της Λέσχης Φιλελευθέρων Σερρών και επικεφαλής της Εθνικής Οργανώσεως Δημοκρατικού Αγώνος. Άσκησε το ιατρικό λειτούργημα και ως τον θάνατό του ήταν διευθυντής του Κρατικού Νοσοκομείου Σερρών.
Παραπομπές
Σγουρος Σγουρος, Ξ
Μοναστήρι του Άτσι
Το Μοναστήρι του Άτσι του Αγίου Γεωργίου ( აჭის წმ. გიორგის სახელობის მონასტერი) είναι μία μεσαιωνική Γεωργιανή Ορθόδοξη εκκλησία που βρίσκεται κοντά στο ομώνυμο χωριό, στη δεξιά όχθη του ποταμού Ατσιστσκάλι, στους πρόποδες της οροσειράς Μεσχέτι, σε υψόμετρο 420 μ. από το επίπεδο της θάλασσας, στο δήμο Οζουργκέτι του μχάρε Γκούρια στη νοτιοδυτική Γεωργία, σε απόσταση 9 χλμ από την πόλη Οζουργκέτι. Το κτίριο είναι αναγνωρισμένο ως Αμετακίνητο Μνημείο Πολιτιστικής Κληρονομιάς της Γεωργίας.
Ιστορία
Υπάρχει ένας θρύλος για την κατασκευή της εκκλησίας. Λέγεται ότι ένα Ντέβι τυραννούσε το χωριό Άτσι. Το Ντέβι είναι ζωόμορφο πλάσμα των Γεωργιανών παραδόσεων, είναι τριχωτό και έχει πολλά κεφάλια, από 3 έως και 100, και αν του κόψουν ένα βγάζει καινούριο στη θέση του. Οι κάτοικοι του χωριού ζήτησαν βοήθεια από τον Άγιο Γεώργιο, ο οποίος τους άκουσε και σκότωσε το τέρας. Οι ευγνώμονες άνθρωποι ήθελαν να χτίσουν μία εκκλησία για ευχαριστία. Ένας οιωνός από περιστέρια τους κατεύθυνε να χτίσουν την εκκλησία στην τοποθεσία που βρίσκεται.
Το μοναστήρι του Άτσι ευνοήθηκε από τους πρίγκιπες της Γκούρια, ιδιαίτερα από τον Σίμων Α' Γκουριέλι και τον Καϊχόσρο Α' Γκουριέλι τον 17ο αιώνα. Και οι δύο έκαναν σημαντικές δωρεές στην εκκλησία, και ο Καϊκόστρο την όρισε ως μετόχιο για την επισκοπική έδρα του Σεμοκμέντι. Η ηγουμενία του Άτσι τότε ήταν κληρονομική και έμενε στην οικογένεια Σαλουκβάτζε-Τακαισβίλι.
Εξαιρετικό κειμήλιο της εκκλησίας είναι ένας διακοσμημένος ασημένιος σταυρός με μια Γεωργιανή επιγραφή που αναφέρει τη βασίλισσα Ταμάρ. Κατά τη διάρκεια της σοβιετικής περιόδου η οικογένεια Σαλουκβάτζε φύλαξε τον σταυρό και το 2015 τον επέστρεψε στην εκκλησία του Άτσι.
Η εκκλησία του Άτσι αποκαταστάθηκε για χριστιανική χρήση το 1991. αριστερά|μικρογραφία|227x227εσ|Γεωργιανή επιγραφή στην εκκλησία του Άτσι μικρογραφία|260x260εσ|Τοιχογραφία στην εκκλησία του Άτσι. Απεικονίζει τον [[Άγιος Γεώργιος|Άγιο Γεώργιο που έχει σκοτώσει το τέρας.]]
Αρχιτεκτονική
Το εσωτερικό της εκκλησίας είναι πλήρως τοιχογραφημένο από τον 13ο αιώνα. Ορισμένες σπανίζουν από εικονογραφική άποψη, όπως εκείνη που απεικονίζει τον Ιωσήφ και τον Ιωακείμ. Απεικονίζονται σκηνές από τη ζωή του Αγίου Γεωργίου και του Χριστού. Συνοδεύονται από επιγραφές στα Γεωργιανά και στα ελληνικά, όπως μία που αναφέρει κάποιον ονόματι Ονήσιμος, έναν Τραπεζούντιο που ίσως ήταν ζωγράφος. Μια Γεωργιανή επιγραφή στο ασομταβρούλι, που βρίσκεται στην ανατολική πρόσοψη, λέει: «Άγιε Γεώργιε ευλόγησε τους άρχοντες Σαγκίρ, Ράτι και Ουσάνιαν, και ευλόγησε τον Νικολόζ του Άτσι και τους χτίστες Μικέλ και Μκχετσίτζε».
Γιάννης Τσακίρης
Ο Γιάννης Τσακίρης είναι Έλληνας τεχνοκράτης, πρώην στέλεχος του Ευρωπαϊκού Ταμείου Επενδύσεων και νυν υφυπουργός Ανάπτυξης και Επενδύσεων στην κυβέρνηση του Κυριάκου Μητσοτάκη, αρμόδιος για τις δημόσιες επενδύσεις και το Εταιρικό Σύμφωνο για το Πλαίσιο Ανάπτυξης (ΕΣΠΑ).
Εξωτερικοί σύνδεσμοι
Κατηγορία:Έλληνες υφυπουργοί Ανάπτυξης και Επενδύσεων‎
Πέτρος του Ντρε
Βιογραφία
Ήταν γιος του Ιωάννη Β΄ κόμη του Ντρε και της Ιωάννας του Μπωζέ. Συμμετείχε στον πόλεμο του Φιλίππου ΣΤ΄ της Γαλλίας εναντίον των Φλαμανδών που εξεγέρθηκαν εναντίον του κόμη της Φλάνδρας και πολέμησε στη μάχη του Κάσσελ το 1328.
Το 1331 απεβίωσε ο μεγαλύτερος αδελφός του Ιωάννης Γ΄ κόμης του Ντρε άτεκνος και τον διαδέχθηκε. Ο ίδιος απεβίωσε το 1345 αφήνοντας μία κόρη ενός έτους, που όμως απεβίωσε το επόμενο έτος.
Οικογένεια
Το 1341 νυμφεύτηκε την Ιζαμπώ κυρία του Ουνταίν, κόρη του Ιωάννη Α΄ υποκόμη του Μελύν και είχε τέκνα:
Πηγές
Κατηγορία:Οίκος του Ντρε
Ιωάννης Γ΄ του Ντρε
Ο Ιωάννης Γ΄ (π. 1295 - 1331) από τον Οίκο των Καπετιδών-Ντρε ήταν κόμης του Ντρε (1329-31).
Βιογραφία
Ήταν γιος του Ιωάννη Β΄ κόμη του Ντρε και της Ιωάννας του Μπωζέ.
Το 1329 απεβίωσε ο μεγαλύτερος αδελφός του Ροβέρτος Ε΄ κόμης του Ντρε άτεκνος και τον διαδέχθηκε. Ο ίδιος απεβίωσε το 1331 επίσης άτεκνος και τον διαδέχθηκε ο νεότερος αδελφός του Πέτρος.
Οικογένεια
Νυμφεύτηκε π. το 1329 την Ίντα, κόρη του Γκυ Β΄ κυρίου του Ρονσύ. Δεν απέκτησαν απογόνους.
Πηγές
Κατηγορία:Οίκος του Ντρε
Βασιλική Αναστασιάδου
Η Βασιλική Αναστασιάδου είναι Ελληνοκύπρια πολιτικός. Διετέλεσε Υπουργός Μεταφορών, Επικοινωνιών και Έργων.
Βιογραφικά στοιχεία
Η Βασιλική Αναστασιάδου γεννήθηκε στις 3 Μαΐου 1958 στη Λευκωσία. Ομιλεί, πέρα από την ελληνική, την αγγλική γλώσσα. Απέκτησε πτυχίο νομικής από το Εθνικό και Καποδιστριακό Πανεπιστήμιο. Ακολούθως, απέκτησε μεταπτυχιακό τίτλο (LLM) στο ευρωπαϊκό δίκαιο από το Πανεπιστήμιο του Λέστερ.
Το 1977 εκπροσώπησε την Κύπρο στο φεστιβάλ τραγουδιού του Έντμοντον στο πλαίσιο των Κοινοπολιτειακών Αγώνων.
Αρχικά εργάστηκε ως δικηγόρος. Το 1983 διορίστηκε Γραμματέας Κοινοβουλευτικών Επιτροπών στην Υπηρεσία Κοινοβουλευτικών Επιτροπών της Βουλής των Αντιπροσώπων. Τα επόμενα χρόνια προήχθη σε όλες τις βαθμίδες της ιεραρχίας της υπηρεσίας αυτής. Το 2002 διορίστηκε διευθύντρια της Υπηρεσίας Ευρωπαϊκών Υποθέσεων της Βουλής. To 2007 διορίστηκε Διευθύντρια της Υπηρεσίας Κοινοβουλευτικών Επιτροπών και το 2013 Γενική Διευθύντρια της Βουλής των Αντιπροσώπων.
Είναι νυμφευμένη με τον Στέλιο Αναστασιάδη και έχει μία κόρη και ένα υιό.
Πηγές
Κατηγορία:Υπουργοί Μεταφορών, Επικοινωνιών και Έργων (Κύπρος) Κατηγορία:Κύπριοι δικηγόροι Κατηγορία:Κυβέρνηση Νίκου Αναστασιάδη 2018
Live in Wacken (Unisonic album)
Το Live in Wacken είναι ο πρώτος ζωντανός δίσκος του γερμανικού χάρντ ροκ / χέβι μέταλ συγκροτήματος Unisonic, ο οποίος ηχογραφήθηκε στις 5 Αυγούστου 2016 στο "Wacken Open Air Festival" και κυκλοφόρησε στις 21 Ιουλίου 2017 μέσω της δισκογραφικής εταιρείας "earMUSIC".
Το άλμπουμ περιλαμβάνει ένα bonus DVD, το οποίο περιέχει 6 βιντεοσκοπημένα τραγούδια από την συναυλία.
Τραγούδια
1.  Venite 2.0 (Γουέρνο) - 1:40
2. For the Kingdom (Γουάρντ) - 4:51
3. Exceptional (Γουάρντ) - 4:52
4. My Sanctuary (Γουάρντ, Χάνσεν) - 4:46
5. King for a Day (Χάνσεν) - 4:14
6. A Little Time (with Victim of Changes medley) (Κίσκε) - 5:59
7. Your Time Has Come (Γουάρντ) - 5:09
8. When the Deed Is Done (Γουάρντ) - 5:31
9. Star Rider (Γουάρντ, Χάνσεν) - 6:02
10. Throne of the Dawn (Γουάρντ) - 5:54
11. March of Time (Χάνσεν) - 5:17
12. Unisonic (Μέϊερ, Χάνσεν) - 4:43
Οι μουσικοί
Οι μουσικοί οι οποίοι συμμετείχαν στις ηχογραφήσεις του "Live in Wacken" είναι οι εξής:
Εξωτερικοί σύνδεσμοι
Κατηγορία:Δισκογραφία των Unisonic Κατηγορία:Άλμπουμ του 2017
Κυμπούργκις της Μαζοβίας
Η Κυμπούργκις, γερμ. Cimburgis, πολων. Cymbarka (1394/97 - 28 Σεπτεμβρίου 1429) από τον Οίκο των Πιάστ ήταν κόρη του δούκα της Μαζοβίας και με τον γάμο της έγινε δούκισσα της Αυστρίας (1412-24).
Βιογραφία
Ήταν η δεύτερη κόρη του Σιεμόβιτ Δ΄ δούκα της Μαζοβίας και της Αλεξάνδρας των Γκεντιμινιδών, κόρης του Αλγκίρντας μεγάλου δούκα της Λιθουανίας. Αδελφός της Αλεξάνδρας ήταν ο Λαδίσλαος Β΄ Γιαγκέλον της Πολωνίας, γενάρχης των Γιαγκελόνων.
Ο Ερνέστος των Αψβούργων, έπειτα από τη ματαίωση του αρραβώνα του μεγαλύτερου αδελφού του Γουλιέλμου δούκα της Έσω Αυστρίας με τη Γιαντβίγκα των Καπετιδών-Ανζού βασίλισσας της Πολωνίας, μεταμφιέστηκε και πήγε στην Αυλή της Κρακοβίας. Ο Ερνέστος ήταν χήρος, μια και η σύζυγός του Μαργαρίτα της Πομερανίας είχε αποβιώσει. Σύμφωνα με την παράδοση, συμμετείχε σε ένα βασιλικό κυνήγι, όπου μία άρκτος επιτέθηκε στην Κυμπούργκις. Ο Ερνέστος έσωσε την πριγκίπισσα και από τότε μπήκε στην καρδιά της. Στην πραγματικότητα, ο θείος της Λαδίσλαος Β΄ της Πολωνίας, που ήταν σε πόλεμο με το Τευτονικό Τάγμα και τον Σιγισμούνδο της Γερμανίας, άδραξε την ευκαιρία να ενδυναμώσει τις σχέσεις του με τον Οίκο των Αψβούργων και έδωσε τη συγκατάθεσή του.
Ο γάμος έγινε στη Βούδα, έδρα του Σιγισμούνδου, ο οποίος μεσολάβησε για ειρήνη μεταξύ της Πολωνίας και του Τευτονικού Τάγματος. Αν και τον γάμο δεν ενέκριναν οι Αψβούργοι, ήταν επιτυχημένος. Έπειτα από το τέλος του μεγαλύτερου αδελφού του Γουλιέλμου, ο Ερνέστος έγινε δούκας της Έσω Αυστρίας, ενώ την κυρίως Αυστρία κατείχε ο εξάδελφός του Αλβέρτος Δ΄ από τον κλάδο του Αλβέρτου Γ΄. Ο κλάδος αυτός έπειτα εξέλιπε, έτσι έμεινε ο κλάδος του Λεοπόλδου Γ΄, πατέρα του Ερνέστου και ο Ερνεστος είναι ο πρόγονος όλων των μετέπειτα Αψβούργων. Ο λόγιος Ρόμπερτ Μπάρτον θεώρησε το 1621 ότι η Αικατερίνη έφερε στους Αψβούργους τον προγνανθισμό, το χαρακτηριστικό εξέχων κάτω χείλος που είχαν τα μέλη του Οίκου. Ωστόσο η άποψη αμφισβητείται, καθώς το άγαλμά της στον ναό του Χοφ στο Ίννσμπουργκ δεν έχει αυτό το χαρακτηριστικό, ενώ το έχουν ο προπάππος του Ερνέστου Αλβέρτος Α΄ της Γερμανίας και ο θείος του Ροδόλφος Δ΄.
Η παράδοση τη θέλη να έχει εξαιρετική δύναμη: κάρφωνα ήλους στον τοίχο με το χέρι της και έσπαγε καρύδια με τα δάχτυλά της. Το 1424 απεβίωσε ο σύζυγός της. Όταν 5 έτη μετά η Κυμπούργκις έκανε προσκυνηματικό ταξίδι για το Μαρίατσελλ, σταμάτησε στο Τύρνιτς της Κάτω Αυστρίας και απεβίωσε εκεί σε ηλικία 32-35 ετών. Τάφηκε στο αββαείο Λίληνφιλντ.
Πηγές
Κατηγορία:Οίκος των Πιαστ Κατηγορία:Γερμανίδες δούκισσες Κατηγορία:Πολωνοί γερμανικής καταγωγής Κατηγορία:Πολωνοί λιθουανικής καταγωγής Κατηγορία:Πολωνοί ρωσικής καταγωγής
Πλατύπνοια
Πλατύπνοια (Platypnea ή platypnoea) είναι η δύσπνοια που ανακουφίζεται όταν το άτομο ξαπλώνει και χειροτερεύει όταν κάθεται ή είναι όρθιο. Είναι το αντίθετο της ορθόπνοιας. Η κατάσταση πρωτοπεριγράφηκε το 1949 και ονομάστηκε το 1969.
Μια σχετική κατάσταση, η ορθοδεοξία, περιγράφει το κλινικό εύρημα του χαμηλού κορεσμένου οξυγόνου σε όρθια θέση, που βελτιώνεται στην οριζόντια θέση.
Αίτια
Η πλατύπνοια οφείλεται είτε στο ηπατοπνευμονικό σύνδρομο (hepatopulmonary syndrome) ή σε ανατομικό καρδιαγγειακό ελάττωμα που αυξάνει τη διαφυγή της θέσης από δεξιά προς τα αριστερά (τη ροή του αίματος από το δεξιό προς το αριστερό μέρος του κυκλοφορικού συστήματος) όπως ένα ανοικτό ωοειδές τρήμα (patent foramen ovale). Αυτά τα ελαττώματα περιλαμβάνουν σπάνια σύνδρομα στα οποία το φλεβικό αίμα από το ήπαρ δεν περνάει μέσω των πνευμόνων, ή εάν το φλεβικό αίμα από την πυλαία κυκλοφορία φτάνει στην κάτω κοίλη φλέβα (inferior vena cava) χωρίς να περνά μέσα από το ήπαρ (δυσπλασία Abernethy, τύπος 1).
Ετυμολογία
Η λέξη πλατύπνοια χρησιμοποιεί δύο ελληνικές λέξεις πλατυ- + -πνοια.
Παραπομπές
Κατηγορία:Παθήσεις του αναπνευστικού συστήματος
Αικατερίνη της Σαξονίας (1468-1524)
Η Αικατερίνη, γερμ. Katharina (24 Ιουλίου 1468 - 10 Φεβρουαρίου 1524) από τον Οίκο των Βέττιν ήταν κόρη του δούκα της Σαξονίας και με τους γάμους της έγινε πρώτα αρχιδούκισσα της Αυστρίας και μετά δούκισσα του Μπράουνσβαϊγκ-Λύνεμπουργκ-Κάλενμπεργκ.
Βιογραφία
Ήταν η πρώτη κόρη του Αλβέρτου Γ΄ δούκα της Σαξονίας και της Σιδωνίας των Ποτιέμπραντυ, κόρης του Γεωργίου της Βοημίας.
Έπειτα η Αικατερίνη έκανε 2ο γάμο με τον Ερρίκο Α΄ των Γουέλφων, δούκα του Κάλενμπεργκ. Η Αικατερίνη απεβίωσε 56 ετών και τάφηκε στον ναό του Αγ. Βλασίου στο Μύντεν. Την επιτύμβια πλάκα έκανε ο Λόυ Χέρινγκ.
Οικογένεια
Παντρεύτηκε πρώτα το 1484 τον Σιγισμούνδο των Αψβούργων δούκα της Πέραν Αυστρίας & κόμη του Τυρόλου. Δεν απέκτησαν απογόνους.
Το 1497 η Αικατερίνη έκανε δεύτερο γάμο, με τον Ερρίκο Α΄ του Μπράουνσβαϊγκ-Λύνεμπουργκ δούκα του Κάλενμπεργκ. Η κόρη τους Άννα-Μαρία έζησε λίγο. Όταν η Αικατερίνη απεβίωσε, ο Ερρίκος Α΄ ξανανυμφεύτηκε, με την Ελισάβετ των Χοεντσόλερν και απέκτησε 4 τέκνα.
Πηγές
Κατηγορία:Οίκος των Βέττιν
Μπρέντα Ασνικάρ
H Μπρέντα Ντανιέλα Ασνικάρ Μεντόζα (Brenda Daniela Asnicar Mendoza, 17 Οκτωβρίου 1991), ευρέως γνωστή ως Μπρέντα Ασνικάρ είναι Αργεντίνα ηθοποιός & τραγουδίστρια, που καθιερώθηκε μέσα από το ρόλο της ως Αντονέλλα στη σειρά Πάττυ: Η πιο όμορφη ιστορία.
Υποκριτική & Μουσική
Έκανε το τηλεοπτικό της ντεμπούτο, το 2001, όταν σε ηλικία δέκα ετών επιλέχθηκε να συμμετάσχει στην εκπομπή «Cantarino». Το 2002, συμμετείχε στην εκπομπή του δικτύου Telefe, «Versus», ενώ το 2003, παρουσίασε την παιδική εκπομπή «Chicos Argentinos» στο Canal 7. Η συμμετοχή της εκεί, της έδωσε την ευκαιρία να ερμηνεύσει και το soundtrack του προγράμματος «Caminos» και να βγάλει το πρώτο της μουσικό άλμπουμ. Το 2006, συμμετείχε στην περιοδεία Tour Caminos.
Το 2007, πέρασε από οντισιόν για το πρωταγωνιστικό ρόλο της Αντονέλλα Λάμας Μπερνάρντι στη σειρά «Pattito Feo» και επιλέχθηκε με απόφαση της παραγωγής Ideas del Sur. Η σειρά έκανε πρεμιέρα στις 10 Απριλίου 2007 στο αργεντίνικο κανάλι El Trece, σημειώνοντας τεράστια επιτυχία γι' αυτό και προβλήθηκε ακόμη σε πολλές χώρες παγκοσμίως. Ως "Αντονέλλα" κυκλοφόρησε επτά σόλο τραγούδια τα οποία κυκλοφόρησαν στα μουσικά άλμπουμ της σειράς. Όσο προβαλλόταν η πρώτη σεζόν, μαζί με την Λάουρα Εσκιβέλ, έκαναν και την περιοδεία «Patito Feo: La historia más linda en el Teatro» σε Αργεντινή, Ουρουγουάη, Περού, Μεξικό, Κολομβία, Παραγουάη, Χιλή, Παναμά, Γουατεμάλα και Ελ Σαλβαδόρ. Η συγκεκριμένη περιοδεία γνώρισε πολύ μεγάλη απήχηση και ολοκληρώθηκε μετά από 72 παραστάσεις και πάνω από 450.000 εισιτήρια.
Η δεύτερη και τελευταία σεζόν της σειράς, ξεκίνησε στις 23 Απριλίου 2008 και ολοκληρώθηκε με συνολικά 303 επεισόδια στις 3 Νοεμβρίου 2008. Το 2009, ακολούθησε η δεύτερη περιοδεία, «Patito Feo: El Show más lindo», η οποία ξεκίνησε από την Κόστα Ρίκα και ολοκληρώθηκε με 92 παραστάσεις σε όλη την Λατινική Αμερική. Παράλληλα, την ίδια χρονιά, παρουσίασε τα αργεντίνικα βραβεία «MTV Los Premios» και συμμετείχε στο αυτοβιογραφικό ντοκιμαντέρ «Zoom, mirá de cerca», σε ένα επεισόδιο με το όνομα της.
Τη σεζόν 2010-2011 ενσάρκωσε τον πρωταγωνιστικό ρόλο της "Νούρια Γκόμεζ" στη σειρά του αργεντίνικου Nickelodeon, «Suena Comingo». Για το ρόλο αυτό μάλιστα, έλαβε τα βραβεία Καλύτερης Ηθοποιού και Αγαπημένης Τραγουδίστριας στα αργεντίνικα Nickelodeon Kids' Choice Awards. Επίσης, η σειρά έλαβε και το βραβείο Αγαπημένο Πρόγραμμα Λατινικής Τηλεόρασης στα ίδια βραβεία.
Το 2011 έκανε μια guest εμφάνιση στη σειρά «Susana Gimenez» και έπειτα, έκανε την ιταλική περιοδεία «Antonella en Concierto con Brenda Asnicar» στα πλαίσια του «Pattito Feo». Επίσης, τη ίδια χρονιά, κυκλοφόρησε και το πρώτο της σόλο τραγούδι, με τίτλο «Tus Juegos». Τη σεζόν 2011-2012, ακολούθησε η συμμετοχή της στη σειρά «Los Unicos» με το ρόλο της "Κέιρα Μπελτράν". Το 2012, έπαιξε στην τηλεταινία «Corazon Valiente» όπου λόγω των γυρισμάτων εγκαταστάθηκε στο Μαϊάμι για ένα χρόνο. Επίσης, την ίδια χρονιά, έκανε ένα guest και στη σειρά «Telenoche».
Το 2013 επιλέχθηκε από την FOX να πρωταγωνιστήσει στη κολομβιανή σειρά «Cumbia Ninja» με το διπλό ρόλο των "Χουάνα Καρμπαχάλ / Νιέβες Πάεζ". Η σειρά έκανε πρεμιέρα στις 5 Σεπτεμβρίου 2013 και λόγω των γυρισμάτων αλλά και των ηχογραφήσεων των τριών μουσικών άλμπουμ, η Ασνικάρ εγκαταστάθηκε στη Μπογκοτά. Μάλιστα, για το ρόλο αυτό έμαθε πολεμικές τέχνες, shaolin και κινέζικα. Η σειρά ολοκληρώθηκε με τρεις σεζόν στις 17 Δεκεμβρίου 2015.
Τον Ιούλιο του 2016 ανακοινώθηκε ότι θα πρωταγωνιστήσει στην αργεντίνικη σειρά «Por amarte asi» υποδυόμενη την "Μερσέδες Ολιβέτι". Η σειρά έκανε πρεμιέρα στις 14 Νοεμβρίου 2016 από το κανάλι Telefe και ολοκληρώθηκε με μια σεζόν, στις 3 Νοεμβρίου 2017.
Στις 31 Αυγούστου 2018, κυκλοφόρησε το τραγούδι «Vi Que Estas OK» μαζί με τον Dorrego, το οποίο θα συμπεριληφθεί στο επερχόμενο πρώτο studio album της. Τον Νοέμβριο του ίδιου έτους, ανακοινώθηκε ότι θα παίξει τον πρωταγωνιστικό ρόλο στην αυτοβιογραφική σειρά «Yo Soy Glida» για τη ζωή της Αργεντίνας τραγουδίστριας Glida (1961-1996). Η σειρά προβάλλεται από το αργεντίνικο Netflix.
Προσωπική ζωή
Οι γονείς της, Γκουστάβο Ασνικάρ και Άντρια Μεντόσα είναι επίσης καλλιτέχνες όπως και ο μεγαλύτερος αδελφός της, Ιβάν Ασνικάρ, που είναι κινηματογραφιστής και σκηνοθέτης σειρών animation.
Το 2010 και για ένα χρόνο ήταν σε σχέση με την Αργεντίνο ποδοσφαιριστή Κάρλος Τέβες.
Από το 2017 έως το 2019 υπήρξε παντρεμένη με τον Κολομβιανό επιχειρηματία Αλεχάντρο ντε Άνγκουλο.
Εξωτερικοί σύνδεσμοι
Κατηγορία:Αργεντινοί ηθοποιοί Κατηγορία:Αργεντινοί τραγουδιστές Κατηγορία:Αργεντινοί μοντέλα
Λευκή της Ναβάρρας (1177-1229)
Η Λευκή της Ναβάρρας (Blanca de Navarra, 1177 - 13 Μαρτίου 1229) ήταν κόμισσα της Καμπανίας, στην συνέχεια διετέλεσε αντιβασίλισσα της Καμπανίας και αντιβασίλισσα της Ναβάρρας. Η Λευκή ήταν η νεώτερη κόρη του Σάντσο ΣΤ΄ της Ναβάρρας και της Σάντσας της Καστίλης η οποία πέθανε δυο χρόνια μετά την γέννηση της Λευκής (1179). Ο αδελφός της Σάντσο Ζ΄ της Ναβάρρας ήταν ο τελευταίος μονάρχης της Ναβάρρας από τον Οίκο των Χιμένεθ, πέθανε ηλικιωμένος αλλά άτεκνος. Η μεγαλύτερη αδελφή της Βερεγγαρία της Ναβάρρας παντρεύτηκε τον Άγγλο βασιλιά Ριχάρδο Α΄ τον Λεοντόκαρδο.
Κηδεμόνας του γιου της Θεοβάλδου
Η Λευκή παντρεύτηκε στο Σαρτρ στις 1 Ιουλίου 1199 τον Θεοβάλδο Γ΄ της Καμπανίας, όταν ήταν η ίδια 22 ετών και ο σύζυγος της 20. Ο Θεοβάλδος Γ΄ απεβίωσε πολύ πρόωρα, αφήνοντας την Λευκή έγκυο. Το παιδί που γεννήθηκε, έγινε αμέσως κόμης της Καμπανίας ως Θεοβάλδος Δ΄ και στην συνέχεια βασιλιάς της Ναβάρρας, χάρη στα δικαιώματα της μητέρας του, ως Θεοβάλδος Α΄ της Ναβάρρας. Η Λευκή ήταν αντιβασίλισσα και κηδεμόνας του, μέχρι που ο γιος της έγινε 21 έτους. Η αντιβασιλεία συνάντησε μια σειρά από μεγάλες δυσκολίες, αφού ο προηγούμενος κόμης Ερρίκος Β΄ (μεγαλύτερος αδελφός του Θεοβάλδου Γ΄) είχε αφήσει πίσω του τεράστια χρέη.
Τα δικαιώματα του γιου της στον θρόνο της Καμπανίας αμφισβητήθηκαν από την κόρη του Ερρίκου Β΄ Φιλίππη και από τον σύζυγο της Εράρ Α΄ του Μπριέν, ο οποίος ήταν εκείνη την εποχή ένας από τους ισχυρότερους ευγενείς της Καμπανίας. Ο εμφύλιος πόλεμος ξεκίνησε το 1215 και έμεινε γνωστός σαν Πόλεμος Διαδοχής της Καμπανίας· ολοκληρώθηκε με την ενηλικίωση του Θεοβάλδου, ο οποίος εξαγόρασε τα δικαιώματα της Φιλίππης έναντι μεγάλου χρηματικού ποσού. Ο Θεοβάλδος πλήρωσε αντίστοιχο χρηματικό ποσό και στην αδελφή της Φιλίππης Αλίκη της Καμπανίας, η οποία είχε παντρευτεί τον νεαρό Ούγο Α΄ της Κύπρου για τα δικαιώματά της στην Κύπρο. Τα μεγάλα ποσά που πλήρωσε, ανάγκασαν τον Θεοβάλδο -για να μπορέσει να αντεπεξέλθει οικονομικά- να πουλήσει το Μπλουά, το Σανσέρ και το Σατωντάν στον Λουδοβίκο Θ΄ της Γαλλίας.
Τελευταία χρόνια
Η Λευκή μετά την ολοκλήρωση της αντιβασιλείας της αποσύρθηκε στο Κιρστεσιανό μοναστήρι του Αργκενσόλ που είχε ιδρύσει η ίδια για την απόσυρση της. Οι βαρόνοι κατηγόρησαν τον γιο της Θεοβάλδο οτι δηλητηρίασε τον Λουδοβίκο Η΄ της Γαλλίας με τον οποίο βρισκόταν σε μεγάλη διαμάχη, αυτό ανάγκασε την Λευκή της Καστίλης να καλέσει την μητέρα του Λευκή αντί για τον Θεοβάλδο στην στέψη του γιου της Λουδοβίκου Θ΄. Η Λευκή ανέλαβε την κυβέρνηση της Ναβάρρας όταν ο μεγάλος της αδελφός Σάντσο Ζ΄ της Ναβάρρας αποσύρθηκε. Η Λευκή πέθανε στις 13 Μαρτίου 1229 επτά χρόνια μετά το τέλος της αντιβασιλείας της σε ηλικία 52 ετών, σύμφωνα με την επιθυμία της δώρισε 5 μάρκα χρυσού στον Καθεδρικό ναό του Ρενς με τα οποία κατασκευάστηκε ένα άγαλμα το οποίο παριστάνει το ιερό γάλα της Θεοτόκου. Μετά τον θάνατο της Λευκής ο αδελφός της Σάντσο παρέμεινε βασιλιάς της Ναβάρρας και ο γιος της Θεοβάλδος Δ΄ κόμης της Καμπανίας. Η μεγαλύτερη αδελφή της Βερεγγαρία πέθανε το 1232 και ο αδελφός της Σάντσο το 1234, κληρονόμος του στο βασίλειο της Ναβάρρας ήταν ο γιος της Θεοβάλδος χάρη στα δικαιώματα της. Η Λευκή αναφέρεται ότι είχε άλλη μια κόρη με τον Θεοβάλδο την Μαρία η οποία ήταν περίπου δυο ετών όταν πέθανε ο πατέρας της, η μικρή Μαρία στάλθηκε στην αυλή του Γάλλου βασιλιά Φιλίππου Β΄ ύστερα από συμφωνία που είχε κάνει μαζί του προκειμένου να αναγνωρίσει την διαδοχή του γιου της.
Εξωτερικοί σύνδεσμοι
Κατηγορία:Βασίλισσες της Ναβάρρας Κατηγορία:Κόμισσες της Καμπανίας Κατηγορία:Ινφάντας της Ναβάρρας
Στιλέτο
Το στιλέτο είναι τύπος μαχαιριού, ο οποίος διαθέτει ένα πολύ κοφτερή κορυφή και συνήθως δύο κοφτερές ακμές, το οποίο συνήθως σχεδιάζεται ως όπλο μαχαιρώματος ή κοπής. Το στιλέτο έχει χρησιμοποιηθεί ιστορικά σε μάχες, ενώ πολλοί πολιτισμοί έχουν χρησιμοποιήσει το όπλο ή κάποια παραλλαγή του για τους σκοπούς μιας τελετής. Το διακριτό σχήμα και η ιστορική χρήση του στιλέτου το έχουν κάνει εικονικό και συμβολικό. Στην σύγχρονη χρήση, το στιλέτο χρησιμοποιείται ως όπλο για μάχη μεγάλης ακριβείας ή για αυτοάμυνα. Έχει συνδεθεί με εγκλήματα και δολοφονίες. Σε μερικούς πολιτισμούς, τα δίκοπα μαχαίρια δεν θεωρούνται όπλα ή εργαλεία αλλά σύμβολα ανδρείας, ενώ σε άλλους πολιτισμούς χρησιμοποιείται για τελετουργίες.
Μια ευρεία ποικιλία κοφτερών μαχαιριών έχουν περιγραφεί ως στιλέτα, συμπεριλαμβανομένων μαχαιριών που περιλαμβάνουν μόνο μια κοφτερή ακμή, όπως το ευρωπαϊκό στιλέτο ρόντελ ή το περσικό πες-καμπζ, ενώ σε κάποια μπορεί να μην υπάρχει καμία κοφτερή ακμή όπως το στιλέτο της αναγέννησης. Ωστόσο, στα τελευταία περίπου εκατό χρόνια, το στιλέτο έχει μερικά ιδιαίτερα χαρακτηριστικά, όπως ότι διαθέτει κοφτερές ακμές και ότι πάντα υπάρχει ένα κοφτερότερο σημείο. Τα περισσότερα στιλέτα έχουν ένα σημείο για να συγκρατεί το χέρι, ώστε να μην προσκρούσει στις κοφτερές άκρες του μαχαιριού.
Επειδή τα στιλέτα χρησιμοποιούνται κυρίως ως όπλα, σε πολλές περιοχές η νομοθεσία για τα μαχαίρια περιορίζει την παραγωγή, πώληση, κατοχή, μεταφορά ή χρήση των στιλέτων.
Εξωτερικοί σύνδεσμοι
Κατηγορία:Όπλα Κατηγορία:Εργαλεία
Τάγμα Αζόφ
Το Τάγμα Αζόφ (Полк Азов) είναι στρατιωτική μονάδα και πρώην παραστρατιωτική οργάνωση, που αποτελείται από Ουκρανούς εθελοντές. Συνιστά ειδικό τμήμα της Εθνικής Φρουράς της Ουκρανίας, επίσημα αναγνωρισμένο από το κράτος. Η οργάνωση, που πλέον έχει αναβαθμιστεί σε σύνταγμα, μετέχει ενεργά στην ρωσο-ουκρανική κρίση κυρίως στις περιοχές του Ντονμπάς που αποτελούν και την κοιτίδα της.
Η οργάνωση έχει κατηγορηθεί για την ακροδεξιά και νεοναζιστική ιδεολογία και πρακτική της. Μετά την εμπλοκή του Τάγματος στον Ρωσο-ουκρανικό πόλεμο και λόγω της αρνητικής δημοσιότητας που εισέπραξε από τις κατηγορίες της ρωσικής κυβέρνησης, γίνεται προσπάθεια να ανανεωθεί το προφίλ και μέσω αλλαγών στην δομή να αποβληθούν τα προηγούμενα χαρακτηριστικά.
Κατά την εισβολή της Ρωσίας στην Ουκρανία το 2022, η ομάδα διαδραμάτισε εξέχοντα ρόλο στην άμυνα της πόλης της Μαριούπολης.
Γενικές πληροφορίες
Το «Τάγμα» εδρεύει στη Μαριούπολη στην παράκτια περιοχή της Αζοφικής θάλασσας, όπου και σχηματίστηκε αρχικά, παίρνοντας μέρος στις μάχες μεταξύ των φιλορωσικών αυτονομιστικών δυνάμεων και των Ουκρανών, τον Ιούνιο του 2014 κατά την διάρκεια της κρίσης στη νοτιοανατολική Ουκρανία. Το Τάγμα έγινε κρατικά χρηματοδοτούμενο σύνταγμα της Εθνικής Φρουράς της Ουκρανίας το φθινόπωρο του 2014 .Κυρίως μετά την έναρξη της εισβολή της Ρωσίας στην Ουκρανία το 2022, έχει ειπωθεί από ορισμένους Δυτικούς ότι τα τελευταία χρόνια το τάγμα είχε ως επί το πλείστον αποπολιτικοποιηθεί και έχει "χάσει" τη νεοναζιστική ιδεολογία του. . Το 2017 το μέγεθος του συντάγματος υπολογίστηκε σε περισσότερα από 2.500 μέλη.
Ακόμη, η ομάδα έχει συνδεθεί με νεοναζί, με μέλη που φορούν νεοναζιστικά και σύμβολα των SS. Το 2014 η γερμανική τηλεόραση ZDF παρακολούθησε μαχητές του τάγματος των Αζοφ, που φορούσαν κράνη με αγκυλωτούς σταυρούς και παγανιστικούς ρούνους. Το σύμβολο της ομάδας μοιάζει με το αρχαίο σύμβολο Βόλφσανγκελ που χρησιμοποιήθηκε στη Ναζιστική Γερμανία.
Τα μέλη του είναι κυρίως από την ανατολική Ουκρανία, ενώ μερικοί νεοσύλλεκτοι προέρχονται από τις ανατολικές πόλεις του Ντόνετσκ και Λουχάνσκ. Τα τελευταία χρόνια, η ομάδα είχε αποκτήσει μέλη διαφόρων άλλων εθνικοτήτων, συμπεριλαμβανομένων Εβραίων και Ελλήνων. Ο πρώτος διοικητής του συντάγματος ήταν ο ακροδεξιός Αντρίι Μπιλέτσκι (Andriy Biletsky), ο οποίος ηγήθηκε της νεοναζιστικής οργάνωσης Πατριώτης της Ουκρανίας και της Εθνικοσοσιαλιστικής Συνέλευσης .Η σημερινή ηγεσία του τάγματος αρνείται οποιαδήποτε σχέση με την πολιτική του.
Αστυνομική Περίπολος Ειδικών Καθηκόντων
Στις 13 Απριλίου 2014, ο υπουργός Εσωτερικών Αρσέν Αβάκοφ εξέδωσε διάταγμα, που εξουσιοδότησε τη δημιουργία νέων παραστρατιωτικών δυνάμεων μέχρι 12.000 ατόμων. Το τάγμα Αζόφ, χρησιμοποιώντας το «Ανατολικό Σώμα» ως ραχοκοκαλιά του, σχηματίστηκε στις 5 Μαΐου 2014 στο Μπερντιάνσκ από έναν λευκό εθνικιστή. Το Αζόφ ξεκίνησε ως Αστυνομική Μονάδα Περιπολίας Ειδικών Καθηκόντων (Εθελοντικά τάγματα που ελέγχονται από το Υπουργείο Εσωτερικών).αριστερά|μικρογραφία|Στρατιώτες του τάγματοςalt=|μικρογραφία|Μίκαελ Σκίλτ και «Μίκολα», Σουηδοί εθελοντές του Τάγματος Αζόφ Πολλά μέλη της οργάνωσης Πατριώτης της Ουκρανίας εντάχθηκαν στο τάγμα. Μεταξύ των πρώτων υποστηρικτών του τάγματος ήταν ένα μέλος της Βερχόβνα Ράντα Όλεχ Λιάσκο και ο υπερεθνικιστής Ντμίτρο Κορτσίνσκι και ο επιχειρηματίας Σέρχιι Ταρούτα και ο Αβάκοφ. Στη συνέχεια, το τάγμα εκπαιδεύτηκε κοντά στο Κίεβο από εκπαιδευτές με εμπειρία στις Γεωργιανές Ένοπλες Δυνάμεις. Το τάγμα ξεκίνησε από τη Μαριούπολη όπου συμμετείχε σε μάχη, και μεταφέρθηκε σύντομα στο Μπερντιάνσκ.
Στις 10 Ιουνίου, το τάγμα απέλυσε τον αναπληρωτή διοικητή Γιαροσλάβ Χόντσαρ και απομακρύνθηκε από αυτόν αφού ο Χόντσαρ έκανε επικριτικές δηλώσεις για λεηλασίες και ανηθικότητα στο τάγμα Αζόφ. Ο Ιγκόρ Μόσιτσουκ έγινε αναπληρωτής διοικητής.
Τον Ιούνιο του 2014, ο Αντόν Χεραστσένκο (σύμβουλος του Υπουργού Εσωτερικών) είπε ότι είχε προγραμματιστεί ότι το τάγμα Αζόφ θα είχε δύναμη 400 ατόμων και ο μισθός για τους εθελοντές θα ήταν 4.300 χρίβνια (360 $) το μήνα. Οι μισθοφόροι στρατιώτες αμείβονταν με 1.505 χρίβνια το μήνα.
Στις 11 Αυγούστου, το τάγμα Αζόφ, με την υποστήριξη Ουκρανών αλεξιπτωτιστών, κατέλαβε τη Μαρίνκα από τους φιλορώσους αντάρτες και μπήκε στα προάστια του Ντόνετσκ συγκρουόμενοι με τους μαχητές της Λαϊκής Δημοκρατίας του Ντόνετσκ.
Στις αρχές Σεπτεμβρίου 2014, το τάγμα του Αζόφ συμμετείχε στη Δεύτερη Μάχη της Μαριούπολης. Σχετικά με την κατάπαυση του πυρός, που συμφωνήθηκε στις 5 Σεπτεμβρίου, ο Μπιλέτσκι δήλωσε: «Εάν ήταν μια κίνηση τακτικής, δεν υπάρχει τίποτα κακό με αυτό... εάν είναι μια προσπάθεια επίτευξης συμφωνίας σχετικά με το ουκρανικό έδαφος με αυτονομιστές, τότε προφανώς πρόκειται για προδοσία.»
Εθνοφρουρά
Τον Σεπτέμβριο του 2014, το τάγμα Αζόφ μετατράπηκε από τάγμα σε σύνταγμα και εντάχθηκε στην Εθνική Φρουρά της Ουκρανίας. Εκείνη την εποχή, το τάγμα εργάστηκε, για να αποπολιτικοποιήσει τον εαυτό του: η ακροδεξιά ηγεσία του έφυγε και ίδρυσε το πολιτικό κόμμα του Εθνικού Σώματος, που συνεργάζεται με τη συνδεδεμένη ακτιβιστική οργάνωση, Αζοφικό Πολιτικό Σώμα.
Περίπου αυτή την εποχή άρχισε να λαμβάνει αυξημένες προμήθειες βαρέων όπλων. Το τάγμα Αζόφ έλαβε χρηματοδότηση από τον Υπουργό Εσωτερικών της Ουκρανίας και άλλες πηγές (πιστεύεται ότι ήταν Ουκρανοί ολιγάρχες). Έτσι, ενώ οι εθελοντές του αμείβονταν επίσημα με 6.000 χρίβνια ($316) το μήνα, λάμβαναν πραγματικά περίπου 10.000 χρίβνια ($526) το μήνα. Οι εθνικοσοσιαλιστικοί ιστότοποι «Πατριώτης της Ουκρανίας» έκλεισαν ή τέθηκαν σε περιορισμένη πρόσβαση.
Στις 26 Οκτωβρίου 2014 στις ουκρανικές κοινοβουλευτικές εκλογές, ο Μπιλέτσκι, ο διοικητής του τάγματος, κέρδισε μια θέση εκλογικής περιφέρειας (ως ανεξάρτητος υποψήφιος) στο Όμπολον Ράιον του Κιέβου στο ουκρανικό κοινοβούλιο (ο Μπιλέτσκι κατάγεται από το Χάρκοβο). Στην εκλογική του περιφέρεια ο Μπιλέτσκι κέρδισε με 33,75% των ψήφων. Ο δεύτερος Βαντίμ Στόιλαρ ακολούθησε με 17,17%. Στο κοινοβούλιο ο Μπιλέτσκι δεν προσχώρησε σε καμία παράταξη. Το μέλος του τάγματος Όλεχ Πετρένκο είναι επίσης βουλευτής του μπλοκ Πέτρο Ποροσένκο, αφού κέρδισε μια εκλογική έδρα στο Τσερκάσι στις ίδιες εκλογές. Στην εκλογική του περιφέρεια ο Πετρένκο κέρδισε με 41,15% των ψήφων. Η δεύτερη Βαλεντίνα Ζούκοφσκα ακολούθησε με 23,65%.
Στις 31 Οκτωβρίου 2014, ο αναπληρωτής διοικητής του τάγματος Αζόφ Βαντίμ Τρόγιαν διορίστηκε επικεφαλής της αστυνομίας της Περιφέρειας Κιέβου (αυτή η αστυνομική δύναμη δεν έχει δικαιοδοσία στην πόλη του Κιέβου).
Στις 11 Νοεμβρίου 2014 το τάγμα Αζόφ ενσωματώθηκε επίσημα στην Εθνική Φρουρά της Ουκρανίας.